Sultan Muhammad Shah, Kedah

Sultan Muhammad Shah ibni Almarhum Sultan Mu'adzam Shah (Jawi: سلطان محمد شاه ابن المرحوم سلطان معظم شاه; mangkat pada 1237) ialah Sultan Kedah yang ketiga. Baginda merupakan putera kepada Sultan Mu'adzam Shah. Pada 3 Mei 1202, baginda telah dimasyhurkan sebagai Sultan Kedah dan bersemayam di Kota Bukit Meriam. 

 Kehidupan peribadi 
Sultan Muhammad Shah mempunyai dua orang anakanda, iaitu seorang putera bernama Tunku Muzzil dan seorang puteri bernama Tunku Nur Aishah.

 Pemerintahan 
Menurut Al-Tarikh Salasilah Negeri Kedah dan Sejarah Kedah, Sultan Muhammad Shah merupakan Sultan yang memerintah dengan penuh adil dan memperkenal peraturan dalam negeri Kedah. 

Baginda juga merupakan Sultan Kedah yang pertama diketahui mewujudkan matawang negeri Kedah. Buktinya, ratusan keping matawang perak telah ditemui di dalam sebuah botol tanah liat di Pulau Langkawi yang terukir dengan jelas nama Sultan Muhammad Shah, manakala disebelahnya pula terukir 'Al-Sultan Al-Adil' (Jawi: السلطان العادل).

Pada 12 Januari 1237 bersamaan 13 Jamadilawal 634 Hijrah, baginda telah mangkat akibat kegeringan dan dimakamkan di Kota Bukit Meriam.

Lihat juga
 Sultan Kedah

Rujukan

 Bibliografi 
 Salasilah Duli-Duli Yang Maha Mulia Sultan Kedah Darul Aman semenjak tahun 1136M 
 Al-Tarikh Salasilah Negeri Kedah karangan Muhammad Hassan bin Dato' Kerani Muhammad Arshad 

Kategori:Sultan Kedah abad ke-13
Kategori:Kematian 1236